stanford-oval/wikipedia huggingface dataset:
Gig Young

Gig Young
Byron Elsworth Barr eli Gig Young (4. marraskuuta 1913 – 19. lokakuuta 1978) oli yhdysvaltalainen näyttelijä. Hän syntyi Minnesotassa ja voitti vuonna 1969 parhaan miessivuosan Oscar-palkinnon roolistaan elokuvassa Ammutaanhan hevosiakin.
Young oli myöhempinä vuosinaan alkoholisti ja kärsi delirium tremensistä, "juoppohulluudesta". Hän oli viidesti naimisissa, kolmannen kerran näyttelijätär Elizabeth Montgomeryn kanssa vuosina 1956–1963. Avioliitto päättyi eroon.
Youngin kuolema lokakuussa 1978 herätti laajaa hämmennystä: hän teki itsemurhan surmattuaan New Yorkissa viidennen vaimonsa, 31-vuotiaan saksalaisen taidegallerian työntekijä Kim Schmidtin, jonka kanssa hän oli ollut naimisissa vasta vajaan kuukauden. Youngilla on tähti Hollywood Walk of Famella.
Frederick Lewis Maitland

Kapteeni Frederick Lewis Maitland
Frederick Lewis Maitland (7. syyskuuta 1777 – 30. marraskuuta 1839) oli Britannian kuninkaallisen laivaston linjalaiva HMS Bellerophonin päällikkö, jolle Ranskan keisari Napoleon antautui 15. heinäkuuta 1815.
Moncton Golden Flames

Moncton Golden Flames oli vuosina 1984-1987 AHL-liigassa toiminut Calgary Flames ja Boston Bruins seurojen yhteinen farmijoukkue. 
Joukkueen kotipaikka oli Kanadan länsirannikolla, New Brunswickin provinssissa sijaitseva Monctonin satamakaupunki. Kauden 1987 jälkeen organisaation emäseuraksi tuli Winnipeg Jets ja seuran nimi vaihdettiin Golden Flamesista Moncton Hawksiksi.
Kolmen toimintakautensa aikana Moncton Golden Flamesilla oli kaksi päävalmentajaa. Ensimmäisen kauden valmentajana toimi Pierre Page ja kaksi seuraavaa kautta Terry Crisp. Seura ei näillä kausilla voittanut kertaakaan AHL-liigan mestaruutta. Ensimmäisellä kaudella se ei päässyt lainkaan pudotuspeleihin, toisella kaudella noutaja tuli pudotuspelien 2. kierroksella ja viimeisellä Flames-kaudella jo ensimmäisellä kierroksella. Seuran yleisomäärät olivat keskimäärin 3500 katsojaa per ottelu.
Seuran historian paras pistemies oli kaksi kautta pelannut Mark Lamb ja tunnetuimmat pelaajat Brett Hull ja Joel Otto
Aiheesta muualla

Golden Flames Eliteprospectissa
Mit Gas

| Mit Gas Tomahawk |
| --- | --- | --- |

Studioalbumin tiedot
 Äänitetty : 2003
 Julkaistu: 6. toukokuuta 2003
 Tuottaja(t): Joe Barresi & Tomahawk
 Tyylilaji: alternative rock
 Kesto: 40.43
 Levy-yhtiö: Ipecac
Listasijoitukset
  137.
Tomahawkin muut julkaisut
| Tomahawk 2001 | Mit Gas 2003 | Anonymous 2003 |
Mit Gas on yhdysvaltalaisen alternative metallia soittavan superyhtyeen Tomahawkin toinen studioalbumi. Albumin ilmestymisen jälkeen yhtye lähti pitkälle esiintymiskiertueelle, ja seuraava albumi ilmestyi vasta neljä vuotta myöhemmin.
Kappaleet

Birdsong – 5.10
Rape This Day – 3.12
You Can't Win – 4.49
Mayday – 3.32
Rotgut – 2.51
Capt Midnight – 3.10
Desastre Natural – 2.58
When the Stars Begin to Fall – 2.54
Harelip – 3.30
Harlem Clowns – 3.40
Aktion 13F14 – 4.55
Kokoonpano

| --- | --- |
 Yhtye Mike Patton – laulu, suunnittelu  Duane Denison – kitarat  Kevin Rutmanis – basso  John Stanier – rummut :  Tuotanto Joe Barresi – äänittäjä, miksaaja, tuottaja  John Golden – masteroija  Martin Kvamme – suunnittelu
Arvostelut

Allmusic:
Uncut:
Listasijoitukset > Albumi

| Lista | Sijoitus |
| --- | --- |
 Billboard top 200: 137
 Billboard Heatseekers: 3
 Billboard Top Independent Albums: 7
Milano – San Remo 2010

Vuoden 2010 kilpailun reittiprofiili.
Milano–San Remo 2010 oli järjestyksessään 101. maantiepyöräilyn Milano–San Remo-kilpailu. Se järjestettiin 298 kilometrin reitillä Milanosta San Remoon 20. maaliskuuta 2010.
Óscar Freire voitti Milano–San Remon kolmannen kerran urallaan. Hän voitti massakiriin päättyneen kilpailun ennen Tom Boonenia ja Alessandro Petacchia.
Tulokset

Lähde: Cycling Archives
|  | Ajaja | Maa | Joukkue | Aika |
| --- | --- | --- | --- | --- |
| 1 | Óscar Freire |  Espanja | Rabobank | 6.57.28 |
| 2 | Tom Boonen |  Belgia | Quick Step | sama aika |
| 3 | Alessandro Petacchi |  Italia | Lampre-Farnese Vini | sama aika |
| 4 | Sacha Modolo |  Italia | Colnago-CSF Inox | sama aika |
| 5 | Daniele Bennati |  Italia | Liquigas-Doimo | sama aika |
| 6 | Thor Hushovd |  Norja | Cervélo TestTeam | sama aika |
| 7 | Francesco Ginanni |  Italia | Androni Giocattoli | sama aika |
| 8 | Maksim Iglinski |  Kazakstan | Astana Team | sama aika |
| 9 | Philippe Gilbert |  Belgia | Omega Pharma-Lotto | sama aika |
| 10 | Luca Paolini |  Italia | Acqua & Sapone | sama aika |
Osallistuneet tallit

Kilpailussa oli mukana 25 joukkuetta, joissa jokaisessa kahdeksan ajajaa:
UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky
UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Carmiooro-NGC, Cervélo TestTeam, Colnago-CSF Inox ja ISD-Neri.
Aiheesta muualla

Virallinen sivusto (italiaksi)
Gift Ngoepe

| Gift Ngoepe |
| --- | --- |
 Gift Ngoepe lyömässä.
Henkilötiedot
Koko nimi:  Mpho' Gift Ngoepe
Syntynyt: 18. tammikuuta 1990 (ikä 34) Pietersburg, Etelä-Afrikka
Kansalaisuus:   Etelä-Afrikka
Baseballpelaaja
Pelipaikka:  polttaja / kakkosvahti
Pituus:  173 cm
Paino:  91 kg
Lyöntipuoli:  oikea
Heittokäsi:  oikea
Nyk. joukkue:  Philadelphia Phillies
Sarja:  MLB
Pelaajaura
Seurajoukkueet
2017 2018:  Pittsburgh Pirates Toronto Blue Jays
Mpho' Gift Ngoepe (s. 18. tammikuuta 1990 Pietersburg) on eteläafrikkalainen baseballpelaaja. Kaudella 2019 hän kuuluu MLB-joukkue Philadelphia Philliesin organisaatioon. Ngoepen ulkopelipaikka on tavallisesti polttaja (shortstop) tai kakkosvahti.
Ngoepesta tuli lokakuussa 2008 ensimmäinen baseball-ammattilaissopimuksen solminut tummaihoinen eteläafrikkalainen. Kaudella 2017 hän teki MLB-debyyttinsä Pittsburgh Piratesin riveissä, sarjan kaikkien aikojen ensimmäisenä afrikkalaispelaajana. Kausilla 2017 ja 2018 hän pelasi kaikkiaan 41 MLB-runkosarjaottelua Piratesissa ja Toronto Blue Jaysissä.
Ngoepen veli Victor Ngoepe on myös baseballpelaaja. Hän solmi vuonna 2016 farmisopimuksen Pittsburgh Piratesin kanssa.
Moncoutant

| Moncoutant |
| --- | --- |
 Moncoutantin kunnantalo
 Moncoutant
 Koordinaatit: 46°43′28″N, 00°35′15″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  26,3 km²
Väkiluku (2016):  3 171
 – Väestötiheys:  120,5 as./km²
Postinumero:  79320
Infobox OKVirheellinen NIMI-arvo: 
Moncoutant on Ranskan entinen kunta Deux-Sèvresin departementissa Uuden-Akvitanian hallintoalueella. Se liitettiin vuoden 2019 alussa uuteen Moncoutant-sur-Sèvren kuntaan yhdessä viiden muun kunnan (Le Breuil-Bernard, La Chapelle-Saint-Étienne, Moutiers-sous-Chantemerle, Pugny ja Saint-Jouin-de-Milly) kanssa. Kunnan pinta-ala oli 26,3 neliökilometriä ja vuonna 2016 siellä oli arviolta 3 171 asukasta.
Moncoutant kuului Bressuiren kaupungin ympärille muodostuneeseen 44 kunnan taajamakuntaan Communauté d'agglomération du Bocage bressuirais (CA2B).
Moncoutantin pääelinkeino on maatalous, mutta vuonna 2001 avattu Pescalis-kalastuskeskus on lisännyt matkailua kunnassa.
Aiheesta muualla

Kuvia tai muita tiedostoja aiheesta Moncoutant Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Moncoutant
Käännös suomeksi
Frederick Low

Frederick Ferdinand Low (30. kesäkuuta 1828 – 21. heinäkuuta 1894) oli yhdysvaltalainen republikaaninen/unionilainen poliitikko.
Low syntyi Mainessa ja opiskeli Hampden Academyssä. Muutettuaan kotiosavaltiostaan Kaliforniaan hän loi uran liike- ja pankkialalla. Hän istui Yhdysvaltain edustajainhuoneessa aikavälillä 3. kesäkuuta 1862 – 3. maaliskuuta 1863.
Low'n poliittinen ura lähti nousuun hänen saatuaan nimityksen Kalifornian kuvernööriksi 10. joulukuuta 1863. Häntä seurasi vuonna 1867 Henry Huntley Haight. Hän toimi vuodesta 1869 Yhdysvaltain suurlähettiläänä Kiinaan.
Kuoltuaan 66-vuotiaana San Franciscossa Low sai hautapaikan Cypress Lawn Memorial Parkissa.
Mr. Universum EP

| Mr>  Universum EP Ruudolf |
| --- | --- | --- |

EP-levyn tiedot
 Julkaistu: 2007
 Formaatti: 12” vinyyli
 Tyylilaji: rap
 Levy-yhtiö: Monsp Records
Ruudolfin muut julkaisut
| Semihot Ruudolf Megamixtape 2006 | Mr. Universum EP 2007 | Born in the U.S.A. 2008 |
Mr. Universum EP on rap-artisti Ruudolfin vuonna 2007 julkaistu EP. Se julkaistiin vain vinyylinä ja siitä otettiin 500 kappaleen painos.
Kappaleet > A-puoli

Mr. Universum
Meksikolaisen yö
Hunk
Kappaleet > B-puoli

Mr. Universum (Instrumental)
Meksikolaisen yö (Instrumental)
Hunk (Instrumental)
Mr. Universum (Acapella)
Frederick Lorz

Frederick Lorz
Frederick ”Fred” Lorz (5. kesäkuuta 1884 New York – 4. helmikuuta 1914 Bronx, New York) oli yhdysvaltalainen kestävyysjuoksija, joka tunnetaan parhaiten huijausyrityksestään vuoden 1904 olympialaisten maratonjuoksussa.
St. Louisin olympialaisten maratonilla Lorz uupui ja lopetti juoksemisen yhdeksän mailin (noin 14 km) kohdalla. Tällöin hänen avustajansa otti hänet autokyytiin ja kuljetti Lorzia seuraavat 11 mailia (noin 17,5 km), kunnes auto hajosi. Lorz jatkoi jalkaisin maaliin, jonne saapui ensimmäisenä ja näin ollen juhlittuna voittajana. Pian kuitenkin katsojat väittivät Lorzin huijanneen ja hän myönsi tehneensä pilaa. Näin Lorz diskattiin ja Thomas Hicks julistettiin voittajaksi.
Lorz suljettiin kaikista tulevista kilpailuista, mutta hän sai myöhemmin kilpailuoikeutensa takaisin, koska kertoi teon olleen vitsi. Huijauksestaan huolimatta Lorz oli hyvä maratonjuoksija: olympiavuonna hän sijoittui Bostonin maratonilla neljänneksi ja voitti sen vuonna 1905 ajalla 2.38.25,4. Hän oli vielä vuonna 1908 Bostonissa seitsemäs, mutta kuoli keuhkokuumeeseen varsin nuorena.
Frederick Lindemann

Frederick Lindemann vuonna 1952.
Frederick Alexander Lindemann (5. huhtikuuta 1886 – 3. heinäkuuta 1957), vuodesta 1941 Cherwellin paroni, lordi Cherwell, viimeisenä elinvuotenaan Cherwellin ensimmäinen varakreivi, englantilainen fyysikko, oli Britannian hallituksen, ennen kaikkea Winston Churchillin vaikutusvaltainen tiedeneuvos 1940-luvun alusta 1950-luvun alkuun.
Toisen maailmansodan aikana hän ehdotti ja tuki Saksan kaupunkien työväen korttelien pommitusta.
Joukko hänen tärkeitä erehdyksiään: Hän piti V-aseohjelmaa hämäyksenä, jolla vain yritettäisiin kääntää brittitiedustelun huomio pois muista aseista. Hän ei uskonut, että Saksalla voi olla hienostunutta tutkateknologiaa. Hän piti V1-ohjusta mahdottomuutena, sillä piti kyllin pienen ja samalla kyllin tehokkaan suihkuturbiinin valmistamista teknillisenä mahdottomuutena. Ennen sotaa, Churchillin kanssa yhdessä, hän kiisti tehokkaan uraanipommin mahdollisuuden.
Kiistelyllään professori Lindemann (vuoteen 1936 asti) jatkuvasti häiritsi ja esti Sir Henry Tizardin tutkatiimin arvokasta työtä.
G. P. Thomsonin mukaan: "Cherwellin vahvuus fyysikkona pohjautui kahteen asiaan: hänen kykyynsä pelkistää ongelma sen yksinkertaisimpaan muotoon ja hänen laajaan fysiikan osaamiseensa."
»Cherwell's strength as a physicist lay in two things: in his power of reducing a problem to its simplest form and in his wide knowledge of physics."»
Mimnermos

| Mimnermos> Μίμνερμος.Henkilötiedot |
| --- | --- |
Syntynyt: 600-luku eaa. Kolofon tai Smyrna
Kuollut: 600/500-luku eaa.
Ammatti:  runoilija
Kirjailija
Tuotannon kieli: muinaiskreikka
Aikakausi:  arkaainen kausi
Kirjallinen suuntaus: elegiarunous
Aiheesta muualla
Löydä lisää kirjailijoitaKirjallisuuden teemasivulta
Mimnermos (m.kreik. Μίμνερμος, lat. Mimnermus; 600-luku eaa.) oli antiikin kreikkalainen elegiarunoilija, joka oli kotoisin Kolofonista tai Smyrnasta. Hän on arkaaisen kauden merkittävin rakkauselegian edustaja.
Elämä

Mimnermos ajoitetaan toimineeksi noin vuosina 634–600 eaa. Hän oli Solonin aikalainen, sillä tämä antaa ymmärtää hänen olleen vielä elossa lainatessaan katkelmaa hänen runoistaan, ja kutsuu häntä nimityksellä ”Laulumestari” (Λιγυαστάδης, Ligyastadēs). Mimnermos eli aikana, jolloin joonialaiset kaupungit kamppailivat pysyäkseen itsenäisinä Lyydian vallan kasvaessa. Eräs häneltä säilyneistä katkelmista viittaa tähän poliittiseen tilanteeseen, ja asettaa tuon ajan velttouden niiden urheutta vastaan, jotka olivat kerran voittaneet Lyydian kuninkaan Gygeen.
Antiikin ajan lähteet ovat erimielisiä Mimnermoksen kotipaikasta. Joidenkin mukaan se olisi ollut Kolofon, toisten mukaan Smyrna ja kolmansien mukaan joku Astypalaia-nimisistä paikoista. Yleensä häntä kutsuttiin kolofonlaiseksi, mutta erään hänen Nanno-nimisestä runostaan peräisin olevan katkelman mukaan hän olisi ollut niiden kolofonlaisten jälkeläisiä, jotka olivat vallanneet Smyrnan takaisin aiolialaisilta. Näin Smyrna olisi ollut hänen todellinen syntymäpaikkansa.
Mimnermos oli ylhäistä ja varakasta sukutaustaa. Muutoin hänen elämästään ei tiedetä juuri mitään, lukuun ottamatta Hermesianaksin kautta säilynyttä katkelmaa, jonka mukaan hän oli rakastunut Nanno-nimiseen huilunsoittajattareen, jolle hän omisti edellä mainitun runonsa. Tämä ei kuitenkaan vastannut rakkauteen. Sudassa runoilijan nimi esiintyy muodossa Mimermnos (Μίμερμνος).
Kirjallisuutta > Suomennoksia

Mimnermos. Teoksessa Oksala, Päivö & Oksala, Teivas: Kreikkalaisia kirjailijakuvia, s. 38–42.  (Runojen ja runokatkelmien suomennoksia)  Helsinki:  Otava, 1965.
Kirjallisuutta > Muita käännöksiä

Allen, Archibald: The Fragments of Mimnermus. Text and Commentary.  Stuttgart:  Franz Steiner Verlag, 1993.  Kreikankielinen alkuteksti ja englanninkielinen kommentaari.
Bergk, T.: Poetae lyrici Graeci, 1812–1881.
Tanzolini, G.: Mimnermo, 1883.
Tyrtaeus, Solon, Theognis, Mimnermus: Greek Elegiac Poetry.  (From the Seventh to the Fifth Centuries BC. Edited and translated by Douglas E. Gerber. Loeb Classical Library 258)  Cambridge, MA:  Harvard University Press, 1999.  Kreikankielinen alkuteksti ja englanninkielinen käännös.
Aiheesta muualla

Elegy and Iambus, Volume I: Mimnermus. Perseus. (muinaiskreikaksi)
Elegy and Iambus, Volume I: Mimnermus. Perseus. (englanniksi)
Meteli

Meteli voi viitata seuraaviin:
Kansanperinteessä

jatulit, kansantaruissa esiintyvä jättiläiskansa
jatulintarha
Paikannimenä

Meteli, kylä Paltamossa.
Meteli, entinen rautatieseisake Paltamossa. Tienviitassa luki Meteli seis.
Muita merkityksiä

meteli, melu
meteli, mellakka
Meteli seis, Tapio Heikkilän teos Suomen hauskimmista paikannimistä
Meteli Seis. ry, Paltamossa toimiva taideyhdistys
Meteli.net, musiikkitietopalvelu
Metsolan Tekniikan ja Liiketalouden piskelijayhdistys METELI ry
Oulun yliopiston arkeologian opiskelijayhdistys Meteli ry
Meteli, tutkimusohjelma
Fredrik Alfred Saxbäck

Fredrik Alfred Saxbäck (1. heinäkuuta 1836 Hattula – 7. helmikuuta 1863 Hyrynsalmi) oli suomalainen runoilija.
Saxbäckin vanhemmat olivat kirkkoherra, rovasti Gustaf Adolf Saxbäck ja Eva Sofia Leván. Hän pääsi ylioppilaaksi 1855 Kuopion lukiosta.
Saxbäck saapui opiskelemaan Helsingin yliopistoon 1856. Hän teki Suomalaisen Kirjallisuuden Seuran apurahan turvin runojen ja kansanperinteen keruumatkan Inkerinmaalle. Kesällä 1861 Saxbäck kävi yhdessä J. W. Calamniuksen kanssa tutkimassa Saloisten seudun muinaisjäännöksiä muun muassa Kastellin jätinkirkkoa. Paheneva silmäsairaus ja rintatauti pakotti Saxbäckin lopettamaan opintonsa 1861 ja hän oli sitten jonkin aikaa opettajana Kajaanissa.
Saxbäck kirjoitti nimimerkillä -k-k Oulun Wiikko-Sanomiin, Suomettareen ja Joukahainen-lehteen.
Teoksia

Lehtilöitä matkaltani Inkerissä, teoksessa Niemi, A. R. (toim.): Runonkerääjiemme matkakertomuksia 1830-luvulta 1880-luvulle. Suomalaisen Kirjallisuuden Seura, Helsinki 1904.   (Saxbäckin matkakertomus runonkeruumatkastaan Inkeriin)
Mr. Sunshine (vuoden 2018 televisiosarja)

| Mr>  Sunshine.미스터 션샤인 |
| --- | --- |

Tyyli:  draama
Kestoaika:  70 min
Pääosissa:   Lee Byung-hun  Kim Tae-ri  Yoo Yeon-seok  Kim Min-jung  Byun Yo-han 
Alkuperämaa:   Korean tasavalta
Alkuperäiskieli:  korea
Verkko:   tvN  Netflix
Esitetty:  7. heinäkuuta 2018 – 30. syyskuuta 2018
Jaksoja:  24
Tuotanto
Tuotantoyhtiö(t):   Hwa & Dam Pictures  Studio Dragon 
Aiheesta muualla
Virallinen sivusto
IMDb
Mr. Sunshine (hangul: 미스터 션샤인; uudistettu latinisaatio: Miseuteo Syeonsyain) on televisioyhtiö tvN:n esittämä eteläkorealainen draamasarja. Sen päärooleissa ovat Lee Byung-hun, Kim Tae-ri, Yoo Yeon-seok, Kim Min-jung ja Byun Yo-han.
Suomessa sarja alkoi samanaikaisesti Netflixissä.
Näyttelijät

| 0 | 1 | 2 |
| --- | --- | --- |
|  Lee Byung-hun  | … |  Choi Yoo-jin / Eugene Choi   |
|  Kim Tae-ri  | … |  Go Ae-shin   |
|  Yoo Yeon-seok  | … |  Goo Dong-mae / Ishida Sho   |
|  Kim Min-jung  | … |  Lee Yang-hwa / Kudo Hina   |
|  Byun Yo-han  | … |  Kim Hee-sung   |
Aiheesta muualla

Viralliset kotisivut
Metekelin konflikti

Alue Etiopiassa, jossa hyökkäyksiä suoritettiin.
Metekelin konflikti on Länsi-Etiopiassa vuonna 2019 alkanut hyökkäysten ja joukkomurhien sarja. Gumuzit hyökkäävät alueelle tunkeutuneita amharoita, ageweja ja armeijaa vastaan. Gumuzien hyökkäysten syynä on se, että muut kansat ovat asettautuneet gumuzien mailleen ja vieneet gumuzien viljely- ja laidunmaita.
Syy

Kriisissä on kyse gumuz-miliisien hyökkäyksestä Etiopian armeijan ja seudun etnisten vähemmistöjen kimppuun Näitä ovat amharat ja agewit, oromot ja shinashat
Gumuzien konflikti muiden Etiopian kansojen kanssa on jatkunut pitkään. Alkujaan gumuzit joutuivat helposti ylämaalla asuvien amharoiden ja agewien orjanhakuretkien kohteiksi, jonka seurauksena gumuzeille kehittyi kulttuuri, jossa ylämaalta tulleen tappaminen oli suuri kunnia. 1950-luvulta alkaen Etiopian hallitus asutti muualta tulleita gumuzien maille. Gumuzit kapinoivat neljä kertaa 60-luvulta 90-luvulle. Konflikti oli pääosin gumuzien ja amharojen välinen. Hallitus tuki amharoja.  Näin gumuzien asuinalue kutistui. Esimerkiksi vuosina 1984-85 hallitus sijoitti 82000 ihmistä pohjoisen nälänhädän alueelta. Etiopia alkoi kehittää alueen maataloutta 2010-luvulla. Tämä johti siihen, että nomadisesti elävät gumuzit joutuivat pois omilta mailtaan kiinteiden peltojen tieltä. Gumuzit alkoivat sabotoida tulijoiden peltoja.
Gumuzin militioita koulutetaan Sudanissa. Viime vuosina amharoita on muuttanut gumuzien maille Benishangul-Gumuzin alueen Metekelin vyöhykkeelle. Tulokkaat ovat ottaneet gumuzeilta hedelmällisen maan. Joidenkin amharajohtajien mukaan osa alueen maasta kuuluu heille. Tämä on herättänyt gumuzeissa vihaa ja halua päästä eroon amharoista. Metekelin konflikti ei suoraan liity Tigrayn konfliktiin.
Tapahtumia > 2019

26. kesäkuuta 2019 amharoiden alueen vallankaappausta yrittäneet amharat tappoivat 37 Benishangul-Gumuzin alueella. Mukana oli kolme viranomaista, joista yksi oli alueen presidentti.
Tapahtumia > 2020

Syyskuu 2020 viikkoja kestäviä hyökkäyksiä siviilien kimppuun.
14. marraskuuta. Benishangul-Gumuzin alueella bussihyökkäys, 34 kuoli.
15. joulukuuta. Siviilejä surmattiin Metekelin alueella.
23. joulukuuta. Asemiehet tappoivat 207, ehkä ainakin 222 ihmistä Bekojin kylässä Länsi-Etiopian Metekelin alueella. Uhrit olivat miehiä, naisia, lapsia ja vanhuksia. Osa nukkui, kun kimppuun hyökättiin. Hyökkääjät polttivat taloja ja peltoja. Kohteena olleet olivat amharoja, oromoja ja shinashoja. Ei ollut tietoa liittyikö hyökkäys Tigrayn kriisiin. Hallituksen mukaan hyökkäyksen tarkoitus oli saada hallitus siirtämään joukkojaan Tigrayn osavaltiosta.
24. joulukuuta. Etiopian armeija tappoi 42 ihmistä, joita epäili Bekojin joukkomurhasta.
Mr. Turner

| Mr>  Turner |
| --- | --- |

Ohjaaja:  Mike Leigh
Käsikirjoittaja:  Mike Leigh
Tuottaja:   Danielle Brandon  Helen Grearson  Georgina Lowe  Norman Merry 
Säveltäjä:  Gary Yershon
Kuvaaja:  Dick Pope
Leikkaaja:  Jon Gregory
Pukusuunnittelija:  Jacqueline Durran
Pääosat:   Timothy Spall  Dorothy Atkinson  Marion Bailey  Paul Jesson  Lesley Manville  Martin Savage 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Entertainment One
Levittäjä:  BiM Distribuzione
Ensi-ilta:  15. toukokuuta 2014 (Cannes)  19. joulukuuta 2014
Kesto:  149 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mr. Turner on vuonna 2014 ensi-iltansa saanut Mike Leighin ohjaama ja käsikirjoittama elämäkertaelokuva, joka kertoo 1800-luvun alkupuolen maisemamaalarista William Turnerista. Elokuvan pääosissa ovat Timothy Spall, Dorothy Atkinson, Marion Bailey ja Paul Jesson.
Elokuva sai ensi-iltansa Cannesin elokuvajuhlilla 2014, jossa se kilpaili Kultaisesta palmusta. Suomessa elokuvan ensi-ilta oli 19. joulukuuta 2014.
Mr. Turner sai neljä Oscar-ehdokkuutta parhaasta kuvauksesta, puvustuksesta, musiikista ja lavastuksesta.
Näyttelijät

| 0 | 1 | 2 |
| --- | --- | --- |
|  Timothy Spall  | … |  William Turner   |
|  Dorothy Atkinson  | … |  Hannah Danby   |
|  Lesley Manville  | … |  Mary Somerville   |
|  Roger Ashton-Griffiths  | … |  Henry William Pickersgill   |
|  Joshua McGuire  | … |  John Ruskin   |
|  Robert Portal  | … |  Charles Lock Eastlake   |
|  Jamie King  | … |  David Roberts   |
|  James Norton  | … |  Francis Willoughby   |
|  James Fleet  | … |  John Constable   |
|  Martin Savage  | … |  Benjamin Haydon   |
|  Paul Jesson  | … |  William Turner, Turnerin isä   |
|  Ruth Sheen  | … |  Sarah Danby   |
|  Sinead Matthews  | … |  kuningatar Viktoria   |
|  Tom Wlaschiha  | … |  prinssi Albert   |
|  Amy Dawson  | … |  Georgiana Danby   |
|  Marion Bailey  | … |  rouva Booth   |
|  Richard Dixon  | … |  herra Manners   |
|  Angie Wallis  | … |  rouva Beaumont   |
|  Sandy Foster  | … |  Evelina   |
|  Michael Keane  | … |  pastori Prendergast   |
|  Peter Wight  | … |     |
|  Oliver Maltman  | … |     |
Aiheesta muualla

Mr. Turner Internet Movie Databasessa (englanniksi)
Fredrik Alexander Andersin

Fredrik Alexander Andersin (1. lokakuuta 1824 Taipalsaari – 4. syyskuuta 1889 Säkkijärvi) oli suomalainen upseeri, joka toimi Postihallituksen pääjohtajana eli ”postitirehtöörinä” vuosina 1872–1887.
Elämä

Fredrik Alexander Andersinin isä oli muun muassa Taipalsaaren ja Lemin nimismiehenä toiminut Adolf Enok Andersin (1765–1840). Käytyään Suomen kadettikoulun ja Venäjän yleisesikunta-akatemian, Andersin palveli keisarillisen armeijan riveissä insinööriupseerina osallistuen Krimin sotaan vuosina 1853–1856. Tämän jälkeen hän toimi Suomessa armeijan topografiayksikössä, kunnes hänet nimitettiin postitirehtööriksi vuonna 1872. Merkittävin Andersinin aikaansaama uudistus oli Postisäästöpankin perustaminen vuonna 1887. Hän kuoli 64-vuotiaana omistamassaan Niemenlautan kartanossa Karjalan kannaksen Säkkijärvellä. Andersinille myönnettiin muun muassa todellisen valtioneuvoksen arvonimi.
Andersinin puoliso oli Sofie Johanna Harthin (1829–1905). Pariskunnalle syntyi seitsemän lasta, joista tunnettuja ovat merenkulkuneuvos Ernst Andersin ja Helsingin tyttölukion rehtori Hanna Andersin.
Miranda Hobbes

| Miranda Hobbes |
| --- | --- |
Luoja(t):  Darren Star
Näyttelijä(t):  Cynthia Nixon
Ensi- esiintyminen:  Sinkkuelämää, jakso 1.01
Henkilötiedot
Ammatti:  asianajaja
Sukupuoli:  nainen
Ikä:  s. 1966
Kotipaikka:  Philadelphia, USA
Asuinpaikka:  New York, USA
Suhteet
Vanhemmat:  äiti, kuollut
Sisarukset:  Betsy (sisar)
Puoliso(t):  Steve Brady
Lapset:  Brady Hobbes (poika)
Muut sukulaiset:  Mary Brady (anoppi)
Tutut:  Carrie Bradshaw (ystävä)   Samantha Jones (ystävä)   Charlotte York (ystävä)   Skipper Johnston (ex-poikaystävä)   Tri. Robert Leeds (ex-poikaystävä)  Magda (lastenhoitaja)
Infobox OKVirheellinen NIMI-arvo: 
Miranda Hobbes on fiktiivinen henkilö yhdysvaltalaisessa televisiosarjassa Sinkkuelämää sekä sarjaan perustuvissa kahdessa elokuvassa ja vuonna 2021 alkaneessa And Just Like That... -sarjassa. Häntä esittää näyttelijä Cynthia Nixon.